
Hmeljarska 3, 3310 Žalec 
Telefon: 03/571-68-16 
E – pošta: mdi-zalec@guest.arnes.si 
Matična številka: 5160740, Davčna številka: 20348517 
Uradne ure: ponedeljek in sreda od 8.00 do 10.00	
VABILO ZA NOVINARJE	IN ZAINTERESIRANO JAVNOST				Žalec, 16.3.2025
Dogodek, ki odpira oči: Nevidna invalidnost – zgodbe, ki jih je vredno slišati
"Invalidnost ni vedno vidna, a je vedno resnična."
Spoštovani novinarji in zainteresirana javnost,
vabimo vas na edinstven dogodek, ki bo osvetlil temo nevidne telesne invalidnosti skozi osebne zgodbe ljudi, ki se vsak dan soočajo z izzivi, ki jih okolica pogosto ne prepozna.
· Torek, 29. april 2025 ob 9.30
· Avla Doma II. slovenskega tabora v Žalcu
Na dogodku bomo prisluhnili osebnim izkušnjam posameznikov, ki živijo s posledicami slepote, prebolelega raka, odstranitve dela pljuč, gluhote, možganske kapi, multiple skleroze, presajenimi organi… Z njimi boste lahko ob 9.00 do 9.30 opravili tudi intervjuje.
Dogodek bodo s svojim strokovnim vpogledom in izkušnjami obogatili tudi:
· Jurček Nowakk, vodja Odbora Inplaninec pri Planinski zvezi Slovenije in Marjeta Čič, zagovornica dostopnosti in pravic invalidov, pomočnica vodje Odbora inPlaninec pri Planinski zvezi Slovenije
· Ivana Leskovar, priznana vodnica, alpinistka in izjemna prostovoljka

Zakaj je ta dogodek pomemben?
· Ker invalidnost ni vedno vidna, a je kljub temu resnična.
· Ker ljudje pogosto sodijo druge po videzu, ne po dejanski izkušnji.
· Ker v zdravstvu mnogokrat ne vzamejo resno tistih, ki imajo težave, a na zunaj delujejo zdravo.
· Ker je čas, da spremenimo odnos – ne samo do invalidov, ampak do vsakega človeka, ki potrebuje razumevanje, podporo in spoštovanje.

To bo dogodek, ki bo marsikomu dal misliti in spremenil način, kako gledamo na nevidno invalidnost. Pridružite se nam ter pomagajte širiti razumevanje in podporo za tiste, katerih ovire niso vedno vidne, a so zelo resnične. 
Dogodek bo tolmačen v slovenski znakovni jezik.
Prosimo, da svojo udeležbo potrdite do nedelje, 23.4.2025 na natasa.privosnik@gmail.com
Vaša prisotnost bo veliko pomenila!
Nataša Privošnik, vodja posebnih socialnih programov
Medobčinsko društvo invalidov Žalec, Spodnja Savinjska dolina

Programe in delovanje MDI Žalec sofinancira FIHO. Stališča MDI Žalec ne izražajo stališč FIHO.

